CELEX: 32008R0775
Language: hu
Date: 2008-08-04 00:00:00
Title: A Bizottság 775/2008/EK rendelete ( 2008. augusztus 4. ) a kantaxantin takarmány-adalékanyag maradékanyag-határértékének – a 2003/7/EK irányelvben előírt feltételeken kívüli – megállapításáról (EGT-vonatkozású szöveg)

5.8.2008   
            
            
               HU
            
            
               Az Európai Unió Hivatalos Lapja
            
            
               L 207/5
            
         
      A BIZOTTSÁG 775/2008/EK RENDELETE
   
   (2008. augusztus 4.)
   a kantaxantin takarmány-adalékanyag maradékanyag-határértékének – a 2003/7/EK irányelvben előírt feltételeken kívüli – megállapításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (2) bekezdésében található harmadik mondatára,
   mivel:
   
               (1)
            
            
               A kantaxantin nevű adalékanyag bizonyos állatkategóriák esetében történő engedélyezésének feltételeit a takarmányokban lévő kantaxantin engedélyezési feltételeinek a 70/524/EGK tanácsi irányelvnek megfelelően történő módosításáról szóló, 2003. január 24-i 2003/7/EK bizottsági irányelv (2) állapítja meg. Ez az irányelv felváltotta a 2316/98/EK bizottsági rendeletben (3) előírt, a 2003/7/EK irányelvben szereplő kategóriákra vonatkozó engedélyezési feltételeket. Az említett adalékanyagot az 1831/2003/EK rendelet 10. cikkével összhangban mint meglévő terméket felvették a takarmány-adalékanyagok közösségi nyilvántartásába.
            
         
               (2)
            
            
               A Bizottság kérésére az Európai Élelmiszer-biztonsági Hatóság (a hatóság) 2007. június 14-én elfogadta az állati eredetű élelmiszerek kantaxantin maximális maradékanyag-határértékeire vonatkozó véleményét (4). A kantaxantin megengedhető napi bevitelének szabályozására a hatóság az említett véleményben megadott maradékanyag-határértékek megállapítását javasolta a szóban forgó anyag vonatkozásában.
            
         
               (3)
            
            
               A jelenleg érvényben lévő engedélyezési feltételeken kívül ezért maradékanyag-határtékeket kell megállapítani a kantaxantin nevű takarmány-adalékanyagra vonatkozóan.
            
         
               (4)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A kantaxantinra a 2003/7/EK irányelvben előírt engedélyezési feltételeken kívül a jelen rendelet mellékeltében előírt maximális maradékanyag-határértékek vonatkoznak.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. augusztus 4-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 22., 2003.1.25., 28. o.
   
      (3)  HL L 289., 1998.10.28., 4. o.
   
      (4)  A takarmányban használt adalékanyagokkal és termékekkel vagy anyagokkal foglalkozó tudományos testület véleménye a kantaxantin takarmány-adalékanyaggal etetett állatokból származó élelmiszerek maximális maradék-anyag határértékeiről. The EFSA Journal (2007), 507., 1-19. o.
   
      MELLÉKLET
      
                  EK-sorszám
               
               
                  Adalék
               
               
                  Kémiai képlet, leírás
               
               
                  Állatfaj vagy -kategória
               
               
                  Maximális maradékanyag-határérték az adott állati eredetű élelmiszerben
               
            
                  Színezőanyagok, beleértve a pigmenteket
               
            
                  
                              1.
                           
                           
                              Karotenoidok és xantofilek
                           
                        
            
                  E161 g
               
               
                  Kantaxantin
               
               
                  C40H52O2
                  
               
               
                  Baromfi, a tojótyúkok kivételével
               
               
                  15 mg kantaxantin/1 kg máj (nedves szövet) és 2,5 mg kantaxantin/1 kg bőr/zsír (nedves szövet)
               
            
                  Tojótyúk
               
               
                  30 mg kantaxantin/1 kg tojássárgája (nedves szövet)
               
            
                  Lazac
               
               
                  10 mg kantaxantin/1 kg izom (nedves szövet)
               
            
                  Pisztráng
               
               
                  5 mg kantaxantin/1 kg izom (nedves szövet)
               
            
                   
               
               
                  
                              3.1
                           
                           
                              A közösségi szabályok által takarmányszínezésre engedélyezett kantaxantin
                           
                        
               
                   
               
               
                  Baromfi, a tojótyúkok kivételével
               
               
                  15 mg kantaxantin/1 kg máj (nedves szövet) és 2,5 mg kantaxantin/ bőr/zsír (nedves szövet)
               
            
                  Tojótyúk
               
               
                  30 mg kantaxantin/1 kg tojássárgája (nedves szövet)
               
            
                  Lazac
               
               
                  10 mg kantaxantin/1 kg izom (nedves szövet)
               
            
                  Pisztráng
               
               
                  5 mg kantaxantin/1 kg izom (nedves szövet)